Han drev hovedsakelig med basketball og volleyball på high school i Gambia, og var innom landslaget i volleyball, men prøvde seg også på sprint. Han slo kameraten sin på 100 meter, men fordi kameraten da ble sint valgte Ndure å heller løpe 200 meter, for å bevare vennskapet. I juni 2001 deltok han i det vestafrikanske mesterskapet i friidrett, og vant 200 meter der med ny gambisk rekord på 21,27 sekunder. Til tross for dette begynte han ikke å trene aktivt og satse på sprint, men ville heller spille basketball og volleyball.